***Usmernenie k zápisu do materskej školy tajov***

***na školský rok 2024/2025.***

Zápis detí do materských škôl sa realizuje v zmysle § 59 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

Na predprimárne vzdelávanie sa prijíma dieťa **od troch rokov veku**, výnimočne možno prijať dieťa od dovŕšenia dvoch rokov veku.

**Pre dieťa, ktoré dosiahne päť rokov veku do 31. augusta 2024, je predprimárne vzdelávanie povinné.**

Podľa § 59 ods. 2 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa na predprimárne vzdelávanie v materskej škole **prednostne prijímajú :**

* deti, pre ktoré je predpimárne vzdelávanie povinné a následne
* deti, ktoré majú právo na prijatie na predprimárne vzdelávanie, t.j. deti, ktoré dovŕšia 4 roky do 31. augusta príslušného kalendárneho roka.

***Termín prijímania :***

* žiadosti rodiča (matka, otec) , inej fyzickej osoby než rodiča, ktorá má dieťa zverené do osobnej alebo pestúnskej starostlivosti na základe rozhodnutia súdu , poručníka alebo opatrovníka alebo zástupcu zariadenia, v ktorom sa vykonáva ústavná starostlivosť, výchovné opatrenie, neodkladné opatrenie alebo ochranná výchova na základe rozhodnutia súdu (ďalej len „zákonný zástupca“) o prijatie dieťaťa na predprimárne vzdelávanie do materskej školy (ďalej len žiadosť“) na príslušný školský rok sa budú podávať v čase

 **od 01.mája do 31.mája príslušného kalendárneho roka,**

* konkrétny termín a miesto podávania žiadosti určí a zverejní riaditeľka materskej školy po dohode so zriaďovateľom bude zverejnený na úradnej tabuli Obce Tajov a  na webovej stránke Obce Tajov, v sekcii materská škola, kde budú zverejnené aj podmienky prijímania detí do materskej školy

***Žiadosti o prijatie dieťaťa na predprimárne vzdelávanie do materskej školy :***

* počet podaných žiadostí nie je obmedzený
* žiadosť si zákonný zástupca stiahne z webových stránok Obce Tajov, v sekcii materská škola
* rodič môže podať žiadosť :
* osobne,
* poštou alebo kuriérom na adresu materskej školy (MŠ Tajov, Tajov 79, 97634 Tajov),
* e-mailom alebo odoslaním naskenovaného podpísaného tlačiva prostredníctvom e-mailu ( mstajov@azet.sk )
* k písomnej žiadosti musí zákonný zástupca priložiť potvrdene o zdravotnej spôsobilosti od všeobecného lekára pre deti a dorast
* písomnú žiadosť **podpisujú obidvaja zákonní zástupcovia**,  materská škola je oprávnená spracúvať údaje o oboch rodičoch, a to aj v prípade, ak je dieťa zverené do osobnej starostlivosti len jednému z nich.
* o každej žiadosti riaditeľka materskej školy rozhoduje podľa Správneho poriadku
* podľa § 144a školského zákona účinného od 1.1.2022 na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti, sa vyžaduje podpis oboch zákonných zástupcov dieťaťa. Podpis oboch zákonných zástupcov dieťaťa sa nevyžaduje, ak :
* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv, alebo ak spôsobilosť jedného z rodičov na právne úkony bola obmedzená
* jeden z rodičov nie je zo zdravotných dôvodov podpísať
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (príloha č. 1)
* zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľke materskej školy (príloha č. 2)
* V žiadosti sú požadované - Osobné údaje o dieťati v rozsahu :
* meno, priezvisko a rodné priezvisko (je žiaduce, aby bolo uvedené v tvare totožnom ako na rodnom liste),
* dátum a miesto narodenia,
* adresa trvalého pobytu, alebo adresa miesta, kde sa dieťa obvykle zdržiava, ak sa nezdržiava na adrese trvalého pobytu,
* rodné číslo,
* štátna príslušnosť,
* národnosť,
* materinský jazyk
* Osobné údaje o zákonných zástupcov dieťaťa v rozsahu :
* titul, meno a priezvisko, rodné priezvisko,
* adresa pobytu a druh pobytu,
* kontakt na účely komunikácie

***Povinné predprimárne vzdelávanie :***

Pre dieťa, ktoré dosiahne päť rokov veku do **31.augusta príslušného kalendárneho roka** je predprimárne vzdelávanie POVINNÉ.

Povinné predprimárne vzdelávanie v materskej škole trvá jeden školský rok.

Dieťa, ktoré už navštevuje mateskú školu a do 31. Augusta príslušného kalendárneho roka (vrátane) dosiahne päť rokov veku, sa bez povinnosti opätovne žiadať o prijatie do materskej školy automaticky, od 1. septembra príslušného školského roka stáva dieťaťom plniacim povinné predprimárne vzdelávanie.

Ak rodič dieťaťa, pre ktoré je povinné predprimárne vzdelávanie povinné, má záujem, aby jeho dieťa povinné predprimárne vzdelávanie plnilo v inej materskej škole, (ako je tá ktorú navštevuje pred začiatkom povinného predprimárneho vzdelávania), o prijatie dieťaťa do novej materskej školy musí požiadať – v takomto prípade pôjde o žiadosť o prijatie prestupom.

Spádová materská škola (zriadená obcou/mestom) sa určuje len pre deti, pre ktoré je predprimárne vzdelávanie povinné.

Povinné predprimárne vzdelávanie plní dieťa v spádovej  materskej škole, ak zákonný zástupca pre dieťa nevyberie inú materskú školu. Dieťa môže plniť povinné predprimárne vzdelávanie mimo obce v ktorej má trvalý pobyt, na základe rozhodnutia riaditeľa materskej škola o prijatí do materskej školy, do ktorej ho hlási zákonný zástupca.

Ak dieťa po dovŕšení šiesteho veku nedosiahne školskú spôsobilosť, riaditeľ materskej školy rozhodne o pokračovaní plnenia povinného predprimárneho vzdelávania na základe :

* písomného súhlasu príslušného zariadenia výchovného poradenstva a prevencie,
* písomného súhlasu všeobecného lekára pre deti a dorast a
* informovaného súhlasu zákonného zástupcu (podpísaného obidvomi zákonnými zástupcami )

Rozhodnutie o pokračovaní plnenia povinného predprimárneho vzdelávania riaditeľka materskej školy vydá po predložení písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a informovaného súhlasu zákonného zástupcu.

***Termín rozhodnutia :***

* riaditeľka materskej školy vydá rozhodnutie o prijatí, či neprijatí dieťaťa na predprimárne vzdelávanie najneskôr do 30.júna príslušného kalendárneho roka
* ak počet prihlásených detí prevyšuje kapacitu, riaditeľka materskej školy rozhodne o prijatí podľa poradia určeného internou smernicou